Flughaveno London Gatwick

Flughaveno London Gatwick (London Gatwick Airport) (IATA-kodo: LGW) estas la dua flughaveno de Londono kaj la dua laŭ grandeco en Britio post Flughaveno London Heathrow. Ĝi situas proksimume 40 kilometrojn sude de Londono kaj samdistance de Brighton ĉe la suda marbordo. 31 milionoj da pasaĝeroj uzas la flughavenon ĉiujare kaj flugas al 200 vojaĝceloj (2003) Antaŭ nelonge oni proponis la konstruadon de dua kurejo, kaj tio kreis plenplenajn protestojn pro la bruo, poluado kaj ankaŭ la fakto, ke oni devos detrui centojn da domoj. La flughaveno havas du terminalojn, nordan kaj sudan. Ili estas ligitaj per aŭtomata unurelvojo. La suda terminalo ankaŭ havas malgrandan filian terminalon ankaŭ ligitan per unurelvojo. La suda terminalo situas rekte super la stacidomo Gatwick Airport, de kie oni povas rapide kaj ofte atingi la stacidomojn London Bridge, London Victoria kaj ankaŭ Brighton. Eksteraj ligiloj http://www.gatwickairport.com Arkivigite je 2012-06-26 per la retarkivo Wayback Machine oficiala retejo angle http://www.gatwickexpress.com fervoja ligo angle http://www.thameslink.co.uk Arkivigite je 2005-03-30 per la retarkivo Wayback Machine fervojo angle